( 159 ) 



sesten, welcke in haer misdeelde sanglijn mishaeghlick 

 clancken voor quaet gheliouden, te meer dat een sinlicheijt 

 Van oneyghen ghetalen hun hier toe drang. Maer 

 willende Ptolemeus daer naer dese onvolmaectherjt 

 verbeteren heeft tvoornoemde genus diatonicum op een 

 ander wyse ghedeelt makende onderscheijt tusschen 

 groote toon in Reden | ende cleene toon in Reden ±£ 

 welck verschil inde natuer niet en bestaet wantet 

 openbaer is alle heele toonen evegroot ghesonghen te 

 worden. Dese onghetroffen toonen an Zarlinus niet 

 ghe vallende heeft noch een ander deeling ghemaeckt 

 verspreydende seker comma (in Ptolemeus deeling 

 overschietende) op deen en dander toon daert hem goet 

 docht maer al tastende. Alle dese dwalinghen 

 sijn daer uyt ghesproten dat den aert der everedenheijt 

 niet grontlick ghenomen begrepen en heeft gheweest 

 twelck niet en quam duer ghebreck des verstants 

 want hun naeghelaten daden ghenouch betuyghen datse 

 van d'alder scherpsinnichsten waren die de natuer 

 v'oortbrenght maer tlooch hun an goede reetschap 

 naemlick de duytsche tael sonder welcke men inde 

 diepsinnichste saecken soo weijnich doen can als een 

 ervaren timmerman sonder goede verstaelde reetschappen 

 sijn ambacht want ghelyck men duer een ongheschickt 

 cromlinighe form de meetconstighe eygenschappen 

 des viercants niet soo duergronden en can als met 

 een eyghen viercante form na den vyften des 4 voorstels 

 wiens gheduerich opsicht gheduerich tghedacht versterckt 

 alsoo en condemen de diepsinnichste natuerens 



